open-index/open-wikipedia-markdown huggingface dataset:
Iterazio

**Iterazioa** prozesu baten errepikapena da, emaitzen sekuentzia bat (zenbaitetan mugagabea) sortzeko. Prozesuaren errepikapen bakoitzari ere iterazioa esaten zaio, eta iterazio bakoitzaren emaitza hurrengo iterazioaren abiapuntua da zehaztasun maila batera edo soluziora heldu arte. Bereziki matematikan, informatika eta hezkuntzan erabiltzen da. Iterazioari **prozesua** **iteratiboa** ere esaten zaio.

### Matematikan 
Matematikan, iterazioa funtzio bat errepikatzeko prozesuari erreferentzia egin diezaioke, hau da, funtzio bat behin eta berriz aplikatzeari, iterazio bateko irteera hurrengorako sarrera gisa erabiliz.

Adibidez, 1etik 5erako zenbakien batura kalkulatzeko, 1+2 kalkula daiteke lehenik, eta gero emaitzari 3 gehitu, eta ondoren 4, eta 5 azkenik; batuketa bakoitza iterazio bat da.

Itxuraz sinpleak diren funtzioen iterazioak jokabide konplexuak eta arazo zailak sor ditzake; adibidez, ikus Collatz aierua eta Zenbakien teoriako Malabaristaren sekuentziak.

### Informatikan 
Informatikan, iterazioa ordenagailu-programa baten barruan enuntziatuen bloke bat markatzeko teknika da, errepikapen kopuru zehatz baterako. Begizta horretan prozesuaren emaitza hurrengo errepikapenean erabiltzen bada iterazioa dagoela esaten da.

Beheko sasikodea iterazio adibide bat da; `for` begiztaren kortxeteen arteko kode-lerroak hiru aldiz errepikatuko da:
 *a* = 0
 **for** *i* **from** 1 **to** 3        // errepikatu hiru aldiz
 {
     *a* = *a* + i            // gehitu a-ri i-ren uneko balioa
 }
 print *a*                  // 6 zenbakia inprimatuko da (0 + 1; 1 + 2; 3 + 3)

Objektuetara zuzendutako programazioan, iteratzailea datu-egitura ezberdinetarako iterazioa modu berean exekutatzen dela ziurtatzen duen objektua da, geroko kodeketa saiakeretan denbora eta ahalegina aurreztuz. Bereziki, iterazioaren eragileak datu-egitura horretako nodo bakoitzean eragiketa mota bera errepikatzeko aukera ematen du, askotan aurrez zehaztutako ordenaren batean.

### Hezkuntzan 
Pedagogia-eskola batzuetan, iterazioak erabiltzen dira ikasleak esperimentuak, ebaluazioak edo proiektuak errepikatzean emaitza hobeak erdiesteko, edo trebetasun teknikoa menderatzeko. Praktikak bikaintasuna lortzeko bide gisa ikusten da. Berez, iterazioa ez da prozesu errepikakorra espirala edo kiribila baizik: "Ikerketa iteratiboak dakarren ikaskuntza- eta garapen-prozesua, jendeak ideiak berrikusteko eta haien inplikazioari buruz modu kritikoan hausnartzeko aukera anitz ahalbidetzen ditu".

## Ikus, gainera 
* Errekurtsio

## Erreferentziak 
## Kanpo estekak
Errekurtsio

Matematikan eta programazioan, **errekurtsioa** prozesu bat antzeko era batean, bereziki tamaina edo maila txikiagoko problema batera bihurtuz, errepikatzea da, azken kalkulu edo soluzio batera heldu arte. Adibidez, zenbaki baten faktoriala kalkulatzeko errekurtsiozko definizioa honako hau da: n!=n×(n-1)!, non (n-1)! problema *txikiagoa* den n! baino, berriz ere errekurtsioz murrizten dena 0!=1 emaitzara heldu arte.

## Ikus, gainera 
* Errekurtsio
* Iterazio
* Droste efektua

## Erreferentzia 
## Kanpo estekak
Odontophrynidae

**Odontophrynidae** Hego Amerikan bizi den igel familia bat da. Familia hau 1969an deskribatu zen lehen aldiz, **Odontophrynini** leinu gisa, askoz handiagoa zen Leptodactylidae familiaren barruan. Analisi filogenetikoek taldea Cycloramphidaera mugiarazi zuten 2006an, baina 2011an familia propioa zela onartu zen.

## Generoak 
* *Macrogenioglottus* Carvalho, 1946 (espezie bakarra)
* *Odontophrynus* Reinhardt and Lütken, 1862 (11 espezie)
* *Proceratophrys* Miranda-Ribeiro, 1920 (40 espezie)

## Kanpo estekak
Disgregazio (argipena)

**Disgregazio** hitzak masa bat zati txikiagotan banatzea da. Erabilera zenbait ditu:
* geologian, **disgregazioa**, meteorizazio fisikoaren ondorioetako bat, arroka bat txikitzea adieratzen duena;
* kimikan, disgregazioa, disolbatzeko moduan ez dagoen substantzia edo material bat apurtu edo berotzea, txikitu eta disolbatzen errazagoa izan dadin.
Kuurne

{{hiri orokor infotaula
**Kuurne**, Belgikako udalerria da Mendebaldeko Flandria probintzian dagoena. Udalerria Kuurnek soilik osatzen du. 2006ko urtarrilaren 1ean Kuurnek 12.591 biztanleko populazioa zuen. Area guztira 10.01&nbsp;km²-koa da, eta guztira populazio-dentsitatea 1258 biztanlekoa da km²-ko.

## Kanpo estekak
Mesen

**Mesen** (), Belgikako hiria da, Mendebaldeko Flandria probintzian dagoena. 2013ko urtarrilaren 1ean Mesedez 953 biztanle zituen. Azalera guztira 3.58 km²-koa da eta populazio-dentsitatea 266 biztanle km²-koa da.

## Ikus, gainera 
* Hizkuntza erraztasunak dituzten udalerriak

## Kanpo estekak
Gars

**Gars** izenarekin Okzitaniako bi udalerri daude:
* Gars (Itsas Alpeak) (frantsesez *Gars*)
* Gars (Landak) (frantsesez *Gaas*)
Gaujac

**Gaujac** Okzitaniako hainbat udalerriren izena da:
* Gaujac (Dordoina)
* Gaujac (Gard)
* Gaujac (Gers)
* Gaujac (Landak)
* Gaujac (Lot-et-Garona)
Agregazio (argipena)

**Agregazio** hitzak adiera zatiki batzuk biltzea edo zerbait edo norbait multzo batera sartzea adierazten du. Erabilera zenbait ditu:
* kimikan eta fisikan, agregazio egoerak solidoa, likidoa eta gasa dira;
* biologian, agregazio zelularra, sakabanaturik dauden ezaugarri bereko zelulak biltzeko prozesua;
* agregazio ekonomikoa, agente multzo baten portaeraren azterketa ekonomikoa banakoen portaeratik, ondasunen eta denboraren azkerketa bateratuarekin batera.
* kontabilitatean, agregazioa, informazio ekonomiko eta finantzarioa atal batzuetan bateratzea;
* agregazioa, Frantzian irakasle izateko lehiaketa bat.

## Ikus, gainera 
* Desagregazio (argipena)
Nógrád (konderria)

**Nógrád** () Hungariako 19 konderrietako (*megye*) bat da. Herrialdearen iparraldean dago, Iparraldeko Hungaria eskualdean, Eslovakiako mugaren ondoan. Horrez gain, Hungariako Borsod-Abaúj-Zemplén, Heves, eta Pest konderriak ere mugakide ditu. 2.545 km²ko azalera du, eta 2011n 201.919 biztanle zituen)

### Hiriak eta herri handiak 
(2015eko biztanleria)
* Balassagyarmat (15.570)
* Bátonyterenye (12.443)
* Pásztó (9.312)
* Szécsény (5.937)
* Rétság (2.713)

## Iruditegia 

File:Salgó_várrom_(6785._számú_műemlék).jpg|Salgóko gaztelua, Salgótarjándik hurbil.
File:Cserhát_Mountains,_north_of_Hollókő.JPG|Cserhát mendigunea.
File:Beech_forest_Mátra_in_winter.jpg|Mátra mendigunea neguan.
File:Hollókő_Ófalu_Fő_utca_(részlet).jpg|Hollókő herria.

## Erreferentziak 
## Kanpo estekak 
*  Nógrád county 1hungary.com
Desagregazio (argipena)

**Desagregazio** hitzak zerbait atal batzuetan banatzea adierazten du. Erabilera zenbait ditu:
* ekonomian,
** denbora serieen desagregazioa, denbora-magnitude bat denbora epe txikiagoetan banatzeko metodoen multzoa;
** **desagregazioa**, agregazioaren alderantzizko prozesua, magnitude ekonomiko finantzario bat atal batzuetan bereiztea helburu duena;
** **desagregazio-maila**, informazio ekonomikoaren zehaztasun maila (enpresa, azpisektore, sektore, ...) adierazteko;
* desagregazio espaziala, magnitude geografiko bat eremu txikiagoetako magnitudeetan banatzea.

## Ikus, gainera 
* Agregazio (argipena)
Caissac

**Caissac** izenarekin Okzitaniako bi udalerri ezagutzen dira:
* Caissac (Corrèze)
* Caissac (Dordoina)
Hiltzeko debekua

thumb|350px|Mapa honetan hiltzea ilegala den edo izan den zenbait toki agertzen da; baita ere heriotza ilegalizatzeko saiakerak eman diren tokiak.
**Hiltzeko debekua** historikoki arrazoi desberdinen ondorioz eman den gertaera soziala da. Arrazoi horiek desberdinak izan daitezke: erlijiosoak, politikoak, satirikoak... Toki horietan, normalean, lege edo arau bat sortzen da debekua zonalde, hiri edo etxe batean ezartzeko.

## Historia 
### Antzinako Grezia 
Delos uhartea antzinako greziarrentzat inguru sakratua zen eta uhartea garbia mantentzeko neurri desberdinak hartu zuten, horrela jainkoei otoitz egiteko leku segurua izaten jarraituko lukeela. Antza, neurria, K.a. V. mendean hartu zen. K.a. VI. mendean Pisistrato, Atenasko tirano ospetsua izan zen tenplu inguruko hilobi guztiak kentzeko agindua eman zuena. V. mendean Delfosko orakuluak uharte osotik gorputz guztiak kentzeko agindua eman zuen eta hiltzeko edo jaiotzeko debekuak ezarri zituen.

### Itsukushima uhartea 
Aurreko antzeko egoera da Japoniako uharte honena. Sintoismoarentzat garbitasunak garrantzi handia du eta uharte sakratu hau garbia mantentzeko heriotza urruntzeko saiakera guztiak egin dituzte. 1555an Miyajimaren borroka bakarra eman zen uharte horretan eta irabazleek den-dena garbitu zuten: hildako guztiak kontinentera eraman zituzten, eraikuntzak garbitu zituzten eta lurra bera ere aldatu zuten. Gaur egun hiltzeko eta jaiotzeko debekua mantentzen da. Gaur egun uharte Gizateriaren ondarea da.
  
## Debeku politikoa 
Andaluziako Lanjarón herrian 1999an hiltzea debekatu egin zen arrazoi politiko-urbanistiko batengatik  Erabakia alkatearena izan zen. Herriak hilerri berria behar zuen baina gobernuak ez zuen erabaki hori hartzen; presio moduan alkateak aipatutako erabakia hartu zuen. Frantzian ere antzeko gertaerak eman dira gutxienez bi herrietan: Le Lavandoun, 2000. urtean, eta Cugnauxen, 2007. urtean.

## Erreferentziak 
## Kanpo estekak
Ben Cruachan

**Ben Cruachan** ( "tontorren mendia", Eskoziako mendi bat da, Argyll eta Bute eskualdeko garaiena.

## Deskribapena 
Mendiak perra itxura du eta Cruachan urtegia inguratzen du.

## Bitxikeria 
**Cruachan!** Highlandetako leinuen gerra oihua zen, bereziki Campbell eta MacIntyre leinuena.

## Iruditegia 

Irudi:Ben Cruachan - Flickr - Graham Grinner Lewis.jpg
Irudi:Ben Cruachan - Flickr - Graham Grinner Lewis (1).jpg
Irudi:Ben Cruachan , Munro No 31 - geograph.org.uk - 70242.jpg
Irudi:Ben Cruachan - geograph.org.uk - 1440625.jpg
Irudi:Wetland and Ben Cruachan. - geograph.org.uk - 125698.jpg

## Kanpo estekak
Gean House

**Gean House** Eskoziako Alloa herrian dagoen jauregi bat da, Clackmannanshire eskualdean. **A mailako eraikina** izendaturik dago.

## Historia 
1911 urtean Alexander Forrester-Patonek 12 hektarea erosi zituen berarentzako jauregi eder bat egin asmoz. Artile hariarekin landutako produktuak egiten zituen negoziogizon aberatsa zen Forrester-Paton. 16 urte lehenago familiaren egoitza zen Inglewood House eraiki zuen baina jauregi berria egin nahi izan zuen bere seme zaharrenari ezkontza opari gisa emateko.

William Kerr arkitektoak diseinatu zuen Eduardotar estiloan eta 1912an bukatu zen eraikina. Paton familiaren egoitza izan zen 1951ean Scottish Temperance Alliance erakundeari doan eman zioten arte, honek konferentzia eta ikasketa zentru bihur zezan. Erakundeak ordea porrot ekonomikoa izan zuen 1979an eta ondorioz Melbourneko negoziogizon batek erosi zuen 1982an. Dena dela bertan behera utzia izan zen.

1989an berrizte lan batzuk egin ziren hotela bihurtzeko baina hotel honek ez zuen arrakasta handirik izan. 1999an Alloako konpainia batek erosi zuen eta erabat berriztu zuen. Gaur egun negozio ekintzak eta gertakizun sozialak ospatzeko eraikina da.

## Kanpo estekak 
*  Webgune ofiziala
Toulouse Business School

**Toulouse Business School** Paris, Londres, Bartzelona, Casablanca eta Tolosa Okzitania hirietan campusak dituen Europako enpresa eskola bat da, 1903an sortua. Haren Executive MBA munduko 100 hoberenen artekotzat jotzen da. Horrez gain, TBS Europak doktoretza programa bat eskaintzen du, bai eta marketin, finantza eta negoziogintza master programa bereziak ere, besteak beste. Haren programek nazioarteko hiru akreditazio dituzte: AMBA, EQUIS eta AACSB. 30.000 ikasle ohi enpresa munduan eta politikagintzan aritzen dira, hala nola Nicolas Todt (ART Grand Prix-eko lehendakaria).

Ezaguna da eskolaren abiazio gradua (''École nationale de l'aviation civile'' eskolarekin elkarlanean).

## Erreferentziak 
## Kanpo estekak 
* Webgune ofiziala
Oostkamp

**Oostkamp** (nederlanderaz ahoskatua: ), Belgikako mendebaldean dagoen udalerria da, Mendebaldeko Flandria probintzian dagoena. Udalerriak herri hauek hartzen ditu barnean: Hertsberge, Oostkamp bera, Ruddervoorde eta Waardamme. 2013ko urtarrilaren 1ean 22.764 biztanle zituen.
  
## Herri senidetuak 
*  - **Chaumont**, Frantzia
*  - **Bad Langensalza**, Alemania
*  - **Bad Nauheim**, Alemania

## Kanpo estekak 
*  http://www.oostkamp.be Webgune ofiziala]
Campbell gaztelua

**Campbell gaztelua** () Eskoziako Dollar herriaren gainean dagoen gaztelu bat da, Clackmannanshire eskualdean. Campbell leinuko nagusien egoitza izan zen XV eta XIX mendeen artean. **A mailako eraikina** izendatu zuten 1960an.

## Historia 
Hasiera batean *Castle Gloom* izena izan zuen, "amildegiko gaztelua" gaeleraz, arroil estu eta sakona defendatzeko eraiki baitzen. XII menean dorre bat izan zen bertan baina gaur egungo gaztelua 1430 inguruan eraiki zuen John Stewartek.

1465ean Colin Campbellek eskuratu zuen eta honek Campbelldarren boterea handitu zuen Argylletik Eskozia erdialde guztira. 1488an Gloom gazteluak Campbell gaztelua izena hartu zuen Jakue IV.a Eskoziakoaren aginduz. 1493an hegoaldeko zatia gehitzen hasi ziren.

XVI mendean Argylleko 4. Earlak Eskoziako Erlijio Erreforma bultzatu zuen protestantismoaren agintari nagusietakoa bihurtuz. Mende horretan John Knox eta Maria I.a Eskoziakoa bisitari izan ziren bertan. 1565ean Chaseabout erasoa jasan zuen, Morayko Earlak gidaturiko matxinada eta gaztelua errenditu beharra izan zuten Campbelltarrek. 1590 hamarkadan Archiball Campbell Argylleko 7. Earlak ekialdeko zatia berreraiki zuen.

Archiball Campbell Argylleko 8. Earlak Covenanterren matxinadaren buru bihurtu zen, berriz ere protestantismoaren alde, eta gazteluaren inguruan borroka handia izan zuen James Graham Montroseko 1. markesaren tropa erregezaleekin. Honen armadan Mclean leinuko kide ugari zeuden, Campbelltarren etsai historikoak, baina garaile atera ziren. 1652an Oliver Cromwellen tropak izan ziren gazteluan eta errebeldeek gaztelua erasotu eta su eman zioten kalte handiak eraginez. XVIII mendean bertan behera utzia izan zen gaztelua.

1859an Sir Andrew Orr negoziogizonak erosi zuen. Honen semeak hainbat indusketa egin zituen eta beirate ugari aurkitu zituen. 1948an National Trust for Scotland erakundeak hartu zuen eta berriztatze lanak abiatu zituen. Gaur egun Historic Scotland erakundeak kudeatzen du gaztelua.

## Iruditegia 

Irudi:Castle Campbell - geograph.org.uk - 749198.jpg
Irudi:Castle Campbell 03.jpg
Irudi:Ruins of the old castle buildings, Castle Campbell, Dollar - geograph.org.uk - 1598241.jpg
Irudi:Courtyard of Castle Campbell, Dollar, Clackmannan - geograph.org.uk - 1598232.jpg
Irudi:Tower and courtyard of Castle Campbell, Dollar, Clackmannan - geograph.org.uk - 1592046.jpg

## Kanpo estekak 
*  Historic Scotland webguneko informazioa
Back Home in Derry

** Back Home in Derry** (euskaraz *Derry sorlekura itzuli*), Irlandako musika matxinoaren generoko abesti bat da. Bobby Sands IRAkide eta gose grebalariaren olerki ien berdineko olerki batean oinarritua dago.

Gaitzat XIX. mendearen hasieran britainiarrek beste hainbat irlandar matxinoekin batera Australiara itsasontziz preso eraman zuten Derryko biztanle baten bizipenak ditu.

Irlandako folk musika talde eta abeslari ugarik jo eta abestu ohi dute, tartean Christy Moore kantautorea eta Derek Warfield The Young Wolfe Tones taldeak.

## Kanpo estekak 
* *Derek Warfield The Young Wolfe Tones* musika taldearen *Back Home in Derry* abestiaren bertsioa entungai 
* Christy Moore abeslariaren *Back Home in Derry* abestiaren bertsioa entungai 
* *Back Home in Derry* abestiaren hitzak irakurgai
Xola eta lapurra

**Xola eta lapurra** (2015) Bernardo Atxaga idazleak txakurtxo xamur honi eskaintzen dion bosgarren narrazioa da. Xola bere jabearekin bizi da, Grogo jauna, eta gizakiekin komunikatzeko ahalmena du. Idazleak esan zuen arabera, liburua idaztekotan benetan gertatutako pasadizu batean oinarritu da: behin etxeko txakur zaukalaria, lapurra susmatu zuen eta armairu baten arropa artean ezkutatu zen. Liburuan antzeko pasadizua aurkituko dugu. Argitaletxeak 8 eta 12 bitarteko irakurleentzak gomendatzen du liburua; dena dela, edozeinentzat da gomendarri.

## Argumentua 
Azkeneko ipuin honetan bikotearen auzokideen artean lapur baten presentzia detektatu da eta Xola ikerketetan lagundu nahiko du. Arazoa, aurreko ipuinetan bezala, errealitatearen eta gogoaren arteko talka izango da. Xola txakur alferra eta beldurtia da nahiz eta haren irudimenaz ausarta eta azkarra izan. Jabekide guztiak bilera bat egingo dute eta han emakume inspektore bat agertuko da. Bilera ondoren, inspektoreak, Xola gaiaz oso interesaturik ikusita, kasuaren gaineko informazio guztia emango dio. Narrazio honetan Atxagak bitxikeria planteatzen du: Xolaren gorputzaren atal desberdinen arteko elkarrizketak: belarriak, isatsa, burua, bihotza, oinak, haien artean elkarrizketa aberatsak sortuko dituzte.

## Kanpo estekak 
* Liburuaren gaineko prentsa oharra.
* (bideoa) *Ipupomamua - Atxaga* (2011): https://web.archive.org/web/20170414165000/http://www.eitb.tv/es/video/ipupomamua--2011/4106927177001/4102965555001/atxaga/ Noiz kontsultatua: 2017-04-14.
Oriolus

***Oriolus*** Oriolidae familiako ​​hegazti paseriformeen generoa da. Espezie gehienak tropikoetan bizi badira ere, badaude eskualde epeletan bizi direnak, tartean urretxoria.

## Espezieak 
* *Oriolus szalayi*
* *Oriolus melanotis*
* *Oriolus flavocinctus*
* *Oriolus sagittatus*
* *Oriolus phaeochromus*
* *Oriolus forsteni*
* *Oriolus bouroensis*
* *Oriolus decipiens*
* *Oriolus xanthonotus*
* *Oriolus steerii*
* *Oriolus albiloris*
* *Oriolus isabellae*
* *Oriolus hosii*
* *Oriolus cruentus*
* *Oriolus traillii*
* *Oriolus mellianus*
* *Oriolus xanthornus*
* *Oriolus chlorocephalus*
* *Oriolus crassirostris*
* *Oriolus brachyrynchus*
* *Oriolus monacha*
* *Oriolus larvatus*
* *Oriolus percivali*
* *Oriolus nigripennis*
* *Oriolus auratus*
* *Oriolus tenuirostris*
* *Oriolus maculatus*
* *Oriolus diffusus*
* *Oriolus chinensis*
* *Oriolus oriolus*
* *Oriolus kundoo*

## Kanpo estekak
The Sand Pebbles

***The Sand Pebbles*** 1966ko Robert Wise estatubatuar zinema zuzendari eta ekoizleak zuzendu eta ekoiztutako gerra, abentura eta drama filma bat da. 1962ko Richard McKenna idazlearen *izenburu berdineko eleberrian* oinarritua dago. Steve McQueen, Richard Attenborough, Richard Crenna, Candice Bergen, Marayat Andriane, Mako, Simon Oakland eta Charles Knox Robinson III aktoreek antzeztu zuten.

Filmeak arrakasta izan zuen ikusleen eta kritikarien artean. Oscar Sarietarako zortzi izendapen jaso zituen, baina ez zuen bat bera ere irabazi.

## Argumentua 
1926, Txina. *The Sand Pebbles* kanoiontzia, ezizenez *The Sand Pebbles* (*Ondar Aleak*), Changsha hiritik bueltan Yangzi ibaian barna doala Txinako Gerra Zibilarekin bete-betean topo egingo du, hartan nazionalistak, komunistak eta tokian-tokiko jauntxoak elkarren artean borroka latzean ari dira.

## Aktoreak 
* Steve McQueen: Jake Holman
* Candice Bergen: Shirley Eckert
* Richard Attenborough: Frenchy Burgoyne
* Richard Crenna: Collins kapitaina
* Charles Robinson: Bordelles tenientea
* Mako Iwamatsu: Po-Han
* Marayat Andriane: Maily
* Larry Gates: Jameson
* Simon Oakland: Satwski
* Ford Rainey: Harris
* Joe Turkel: Bronson
* Gavin MacLeod: Crosley
* Richard Loo: Chin maiorra
* James Hong: Victor Shu

## Izendapenak 
* 1967. Film onenaren Oscar Saria
* 1967. Gizonezko aktore onenaren Oscar Saria: Steve McQueen
* 1967. Gizonezko bigarren aktore onenaren Oscar Saria: Mako
* 1967. Argazkigintza onenaren Oscar Saria: Joseph MacDonald
* 1967. Jatorrizko soinu banda onenaren Oscar Saria: Jerry Goldsmith
* 1967. Zuzendaritza artistiko onenaren Oscar Saria: Boris Leven, Walter M. Scott, John Sturtevant eta William Kiernan
* 1967. Muntatze onenaren Oscar Saria: William Reynolds
* 1967. Soinu onenaren Oscar Saria: James Corcoran

## Kanpo estekak 
* *The Sand Pebbles* filmaren iragarkia ikusgai. Youtube.com 
* *The Sand Pebbles* filmaren IMDBko fitxa irakurgai
Manuel Artze

**Manuel Artze Otxotorena** (Ororbia,  - Tarragona, ) nafar kardinala izan zen, Zamora eta Oviedoko apezpikua eta Tarragonako artzapezpikua izandakoa.

## Biografia 
Iruñeko eta Zaragozako apaiztegietan ikasi ondoren, Erroman Gregoriotar Pontifize-Unibertsitatean izan zen. 1904an apaiz ordenatua izan zen.

1929ko otsailaren 5ean Pio XI.ak izendatu zuen. 1938an Oviedora joan zen eta 1944an Tarragonako artzapezpiku hautatu zuten. Pio XII.ak 1946an kardinal izendatu zuen.

## Kanpo estekak 
*  www.catholic-hierarchy.org
Justo Etxeguren

**Justo Antonino Etxeguren Aldama** (Amurrio,  - Asturias, ) arabar apaiza izan zen, Oviedoko apezpikua izandakoa.

## Biografia 
Apaiztegietan ikasi ondoren, 1907ko uztailaren 14an apaiz ordenatua izan zen.

1935ean Pio XI.ak apezpiku izendatu zuen eta Tedeschini kardinalak sagaratu zuen. Kotxe istripu batean hil zen.

## Kanpo estekak 
*  www.catholic-hierarchy.org
Menstrie gaztelua

**Menstrie gaztelua** () Eskoziako Menstrie herrian gainean dagoen gaztelu bat da, Clackmannanshire eskualdean, Stirling hiritik gertu. **A mailako eraikina** izendaturik dago.

## Historia 
Alexander Stirlingeko 1. Earlak eraiki zuen 1560 inguruan. L-itxurako oinarria zuen. Bertan jaio zen Sir William Alexander poeta 1577an, 1626an Eskoziako Estatu Idazkaria bihurtu zena. 1621 urtean Kanadako Nova Scotia eremuko gobernadore bihurtu zen.

XVII mendearen hasieran hegal bat gehitu zioten eta U-itxurako oinarria hartu zuen, barnean patio bat eraiki zelarik. 1645ean James Graham Montroseko 1. markesaren agindutara erregearen aldeko tropek Menstrie gazteua erre egin zuten Ingalaterrako Gerra Zibilaren garaian. 1648an Menstrieko James Holborn generalak erosi zuen. 1719an Holborn familiak George Abercrombyri saldu zion baina 1740an familiak bertan behera utzi zuen gaztelua eta hurrengo urteetan nabarmen hondatu zen.

1957an Moultrie Kelsall aktoreak hartu zuen eta berreraikitzeko diru bilketa bati ekin zion. 1960an A mailako erikina izendatu zuten eta William Higgins Henry arkitektoaren gidaritzapean eraikina berreskuratu zen 1964 urterako.

## Iruditegia 

Irudi:Menstrie Castle, at the Foot of the Ochil Hills.jpg
Irudi:Menstrie Castle, Clackmannanshire.JPG
Irudi:16th century entrance arch, Menstrie Castle.JPG

## Kanpo estekak 
*  National Trust for Scotland webguneko informazioa
Ken aintzira

**Ken aintzira** () Eskozia hegoaldean dagoen aintzira da, Dumfries eta Galloway eskualdean. 1992ko abuztuaren 31n Ramsarko hitzarmenean sartu zuten.

## Iruditegia 

Irudi:Cadger's Loop, Loch Ken - geograph.org.uk - 71275.jpg
Irudi:Glenlaggan - Loch Ken - geograph.org.uk - 670852.jpg
Irudi:Loch Ken - geograph.org.uk - 321506.jpg
Irudi:Loch Ken 2003.JPG

## Kanpo estekak
Arachis

***Arachis*** Fabaceae familiako landareen generoa da, Hego Amerikan jatorria duena. Barnean 70 espezie inguru ditu, ezagunena kakahuete izanik.

## Espeziea 
* *A. africana* Burm.f.
* *A. appressipila* Krapov. & W. C. Greg.
* *A. archeri* Krapov. & W. C. Greg.
* *A. batizocoi* Krapov. & W. C. Greg.
* *A. benensis*
* *A. benthamii* Handro
* *A. brevipetiolata* Krapov. & W. C. Greg.
* *A. burchellii* Krapov. & W. C. Greg.
* *A. burkartii* Handro
* *A. cardenasii* Krapov. & W. C. Greg.
* *A. chiquitana* Krapov. & W. C. Greg.
* *A. correntina* (Burkart) Krapov. & W. C. Greg.
* *A. cruziana*
* *A. cryptopotamica* Krapov. & W. C. Greg.
* *A. dardani* Krapov. & W. C. Greg.
* *A. decora*
* *A. diogoi* Hoehne
* *A. douradiana* Krapov. & W. C. Greg.
* *A. duranensis* Krapov. & W. C. Greg.
* *A. giacomettii*
* *A. glabrata*
* *A. glandulifera* Stalker
* *A. gracilis* Krapov. & W. C. Greg.
* *A. gregoryi*
* *A. guaranitica* Chodat & Hassl.
* *A. hatschbachii* Krapov. & W. C. Greg.
* *A. helodes* Mart. ex Krapov. & Rigoni
* *A. hermannii* Krapov. & W. C. Greg.
* *A. herzogii*
* *A. hoehnei* Krapov. & W. C. Greg.
* *A. hypogaea* L.
* *A. interrupta* Valls & C. E. Simpson
* *A. ipaënsis*
* *A. kempff-mercadoi*
* *A. kretschmeri* Krapov. & W. C. Greg.
* *A. kuhlmannii* Krapov. & W. C. Greg.
* *A. lignosa* (Chodat & Hassl.) Krapov. & W. C. Greg.
* *A. linearifolia*
* *A. lutescens* Krapov. & Rigoni
* *A. macedoi* Krapov. & W. C. Greg.
* *A. magna*
* *A. major* Krapov. & W. C. Greg.
* *A. marginata*
* *A. martii* Handro
* *A. matiensis*
* *A. microsperma*
* *A. monticola* Krapov. & Rigoni
* *A. namyquarae* Hoehne
* *A. oteroi* Krapov. & W. C. Greg.
* *A. palustris*
* *A. paraguariensis* Chodat & Hassl.
* *A. pflugeae*
* *A. pietrarellii* Krapov. & W. C. Greg.
* *A. pintoi* Krapov. & W. C. Greg.
* *A. praecox*
* *A. prostrata* (Grassnut)
* *A. pseudovillosa* (Chodat & Hassl.) Krapov. & W. C. Greg.
* *A. pusilla* Benth.
* *A. repens* Handro
* *A. retusa* Krapov. & W. C. Greg.
* *A. rigonii* Krapov. & W. C. Greg.
* *A. schininii*
* *A. seridoënsis*
* *A. setinervosa* Krapov. & W. C. Greg.
* *A. simpsonii* Krapov. & W. C. Greg.
* *A. stenophylla* Krapov. & W. C. Greg.
* *A. stenosperma* Krapov. & W. C. Greg.
* *A. subcoriacea* Krapov. & W. C. Greg.
* *A. sylvestris* (A. Chev.) A. Chev.
* *A. trinitensis* Krapov. & W. C. Greg.
* *A. triseminata* Krapov. & W. C. Greg.
* *A. tuberosa* Benth.
* *A. valida* Krapov. & W. C. Greg.
* *A. vallsii* Krapov. & W. C. Greg.
* *A. villosa* Benth.
* *A. villosulicarpa* Hoehne
* *A. williamsii* Krapov. & W. C. Greg.

## Kanpo estekak
Kagyu Samye Ling monasterio tibetarra

**Kagyu Samye Ling monasterio tibetarra** () Eskoziako Eskdalemuir herrian dagoen monasterio budista da, Dumfries eta Galloway eskualdean.

## Historia 
Johnstone House ehiza lekuan 1967an eraiki zen Kagyu Samye Ling monasterioa lama eta errefuxiatu tibetarrak hartzeko.

## Iruditegia 

Irudi:Buddhist Temple Scotland.JPG|Monasterioa.
Irudi:Buddhist Gate.JPG|Atea.
Irudi:Stupa in Eskdalemuir 02.jpg|Garaipenaren estupa.
Irudi:Rinpoche pond 02.jpg|Rinpoche putzua.
Irudi:Garden of World Peace 03.jpg|Munduko bakearen lorategia.

## Kanpo estekak 
*  Webgune ofiziala
Sweetheart abadia

**Sweetheart abadia** () Eskoziako Dumfries herritik 13 kilometro hegoaldera kokaturik dago, Nith ibaiaren ertzean, Dumfries eta Galloway eskualdean. **A mailako eraikina** izendaturik dago.

## Historia 
Monasterio zistertar hau 1273an eraiki zuen Gallowayko Dervorguillak, Gallowayko Lordaren alabak. Devorguilla hil zenean haren bihotz enbaltsamatua boli eta zilarrezko kutxa batean lurperatu zuten berarekin batera, eta monjeek abadiari Sweetheart (bihotz xamurra) izena ezarri zioten.

Monje zistertarrak nekazari abilak ziren, bai eta zaldi eta hazienda hazleak ere. 1624an bertan behera gelditu zen eta gaur egun hondatuta aurkitzen da.

## Iruditegia 

Irudi:Sweetheart Abbey - geograph.org.uk - 1393548.jpg|Abadiaren ikuspegia.
Irudi:Inside Sweetheart Abbey - geograph.org.uk - 767548.jpg|Barnealdea.
Irudi:Sweetheart Abbey from the Churchyard - geograph.org.uk - 922159.jpg|Hilerria.
Irudi:Rose Window, Sweetheart Abbey - geograph.org.uk - 397698.jpg|Arrosa leihoa.
Irudi:Sweetheart Abbey - geograph.org.uk - 91650.jpg|Arkuak.

## Kanpo estekak 
*  Historic Scotland erakundearen webgunea
Miguel José Azantza

**Miguel José Azantza Alegria** (Agoitz,  – Bordele, ), Santa Feko dukea, nafar militar eta jenerala izan zen. Konbentzio Gerran nabarmendu zen. Espainia Berriko Erregeorderriako buru izan zen, 1798tik 1800. urtera, aro gatazkatsu batean, eta aihotzen konspirazioa zapuztu zuen.

1808an Fernando VII.a Espainiakoak dirubideen idazkari izendatu zuen, baina, frantsestua zenez, Iberiar Penintsulako Gerran Bonaparteren alde egin zuen. Gudaren ondoren, erbesteratu zen.

## Erreferentziak 
## Kanpo estekak
Staden

**Staden**, Belgikako mendebaldean dagoen udalerria da, Mendebaldeko Flandria probintzian dagoena. Udalerriak herri hauek hartzen ditu barnean: Staden bera, Oostnieuwkerke eta Westrozebeke. 2013ko urtarrilaren 1ean 10.951 biztanle zituen.
  
Mendebaldeko Flandriako hizkeran, *d* letra ez da ahoskatzen, eta beraz, udalerriari *Staen* deitzen zaio.

## Kanpo estekak 
*  Webgune ofiziala
Ruper (futbolaria)

**Roberto López Eskiroz**, kirol munduan **Ruper** ezizenaz ezaguna, (Aiegi, Nafarroa, 1987ko ekainaren 4a) nafar futbolaria da. Erdilari lanetan aritzen da.

## Kirol Ibilbidea 
*2024ko Maiatzak 9an eguneratua. Datu ofizialak.*

## Kanpo estekak
King Ralph

**King Ralph** (euskaraz *Ralph Erregea*) 1991ko David S. Ward estatubatuar zinema zuzendari eta gidoigileak zuzendu eta idatzitako komedia filma bat da. Emlyn Williams galestar idazlearen *Headlong* eleberrian apur bat oinarritua dago, zinemarako egokitzapenean eleberriko istorioaren zati handi bat laga baitzen. John Goodman, Peter O'Toole, John Hurt eta Richard Griffiths aktoreek antzeztu zuten.

## Argumentua 
Familiako argazki ofizial bat egiten ari diren bitartean Erresuma Batuko errege-erregin eta senideak zoritxarreko istripu batean elektrokutatuta hilko dira. Zuzeneko ondorengorik ezagutzen ez denez, Errege Etxeko ikerlariek bilaketa azkar baten ondoren Estatu Batuetan urrutiko ondorengo bat topatuko dute: Ralph Jones (John Goodman), Las Vegas hiriko ikuskizunetan pianojole eta komediante moduan lan egiten duen potzolo arduragabe, lotsagabe eta parrandazalea. Pero ocupar el trono supone un drástico cambio en su vida: se acabó la comida barata, las camisas hawaianas y las palabrotas. Baina hura gonbentzitu eta Ingalaterrara ekartzean dotore jantziarazi eta goi mailako hizkera eta jokamolde egokiak irakatsi beharko dizkiote. Nahiz eta Ralph bere lanpostu berriaren betekizun zorrotzetarako egokitzen saiatu, betiere bere benetazko maila apaleko izaera eta jokamoldeak gailenduko dira, baina dena hondamendira doala dirudien unean, Errege Etxeko arduradunak errege berri yankeeak britainiar maila apaleko jendearen begirunea bereganatuz doala jabetuko dira.

## Aktoreak 
* John Goodman: Ralph Hampton Gainesworth Jones (ondoren Ralph I.a Erresuma Batukoa eta amaieran Warrengo 3. Dukea)
* Peter O'Toole: Sir Cedric Charles Willingham (amaieran Cedric I.a Erresuma Batukoa)
* John Hurt: Lord Percival Graves
* Camille Coduri: Miranda Greene (amaieran Bere Graziazko Lady Miranda, Warrengo Dukesa)
* Ann Beach: Mirandaren ama
* Jack Smethurst: Mirandaren aita
* Richard Griffiths: Duncan Phipps
* Leslie Phillips: Gordon Halliwell
* James Villiers: Geoffrey Haile, Lehen Ministroa
* Joely Richardson: Anna Printzesa
* Niall O'Brien: Thomas McGuire inspektorea
* Julian Glover: Gustav Finlandiakoa Erregea
* Judy Parfitt: Katherine Erregina
* Leo Jean: Grampy
* Gedren Heller: Neska punkya
* Rudolph Walker: Mulambon Zambezikoa Erregea
* Michael Johnson: Hamilton

## Kanpo estekak 
* *King Ralph* filmaren iragarkia ikusgai. Youtube.com 
* *King Ralph* filmaren IMDBko fitxa irakurgai
San Antonio de Ibarra

**San Antonio de Ibarra** Ekuadorko iparraldeko hiri bat da, 17.500 biztanlekoa. Probintziako hiriburu Ibarratik 7 kilometrora dago.

## Historia 
Hiria 1693. urtean fundatu zuten. Hala ere, ezaguna da lurralde horretan gutxienez 100 urte lehenago gizakien presentzia bazela.

San Antonio famatua da han diharduten zurgintzako artisauengatik. 2015eko uztailean, Ekuadorra egin zuen bisitan, Frantzisko aita santuari San Antonion jaioa den Jorge Villalbaren eskultura bat oparitu zioten.

## San Antonio de Ibarrako herritar ospetsuak 
* Leonidas Proaño, (1910-1988)

## Erreferentziak 
## Kanpo estekak 
* Ficha de San Antonio de Ibarra en Ecos Travel
Belluko hilerria

**Bellu**, Bucarest (Errumania) hiriko hilerri ospetsu eta monumentalena da. Bertan Errumaniako ezagunak izan ziren pertsonalitateak lurperatuta daude.

## Historia 
Hilerria egiteko lurrak Barbu Bellu baroiak eman zizkion Bucaresteko Udalari eta hortik dator haren izena, Belluko hilerria. Garai hartan kokapena hiritik kanpo zegoen. Kanposantua 1858an inauguratu zen. Erlijio ikuspuntutik Eliza Ortodoxoaren hilerria da. Laster familia handien eta aristokratikoen tokia bilakatu zen eta, ondorioz, artista ezagunek diseinatutako panteoi artistikoez apaindu zuten. Hori guztiagatik eta baita inguruaren edertasunagatik derrigorrezko bisita turistikoa bihurtu da.

## Lurperatutako pertsona ezagunak 
* Theodor Aman, margolari eta ilustratzailea
* Ana Aslan, biologoa
* Jules Cazaban, aktorea
* Mihai Eminescu, poeta eta kazetaria
* Iulia Hasdeu, poeta
* Ignacio Hidalgo de Cisneros, militar espainiarra, 1994an bere gorpuzkiak Espainiara eraman zituzten.
* Emil Hossu, aktorea
* Iuliu Hossu, kardenala
* Nae Ionescu, filosofoa eta kazetaria
* Șerban Ionescu, aktorea
* Iorgu Iordan, linguista eta politikari komunista
* Nicolae Iorga, historialari eta poeta
* Liviu Rebreanu, idazlea
* C. A. Rosetti, politikaria
* Mihail Sadoveanu, idazle eta politikaria

## Erreferentziak 
## Kanpo estekak
Phoenicoperus

**Phoenicoperus** Ken Zazpi taldearen zortzigarren diskoa da, 2015ean Elkarlanean|Argiak diskak diskoetxearen zigilupean argitaratutakoa. Higain estudioetan grabatutako diskoa da. Kanta guztiak berriak dira. Letrak egile desberdinenak dira: Harkaitz Cano, Jon Maia, Unai Iturriaga, Uxue Alberdi, Amets Arzallus, Jon Mikel Arronategi, Lander Garro, Joseba Sarrionandia eta Eñaut Elorrieta berarena. Musika, Eñaut Elorrieta eta Beñat Sernarenak dira; "Esadazu" kantan ere Ruben Caballerok hartu du parte.

## Kantuen zerrenda 
# Phoenicoperus
# Zuhaitz adarlotuak
# Big Bang
# Libre
# Heriotza (instrumentala)
# Oihu
# Loreak
# Esadazu
# Gerra
# Debeku berrien zerrenda
# Bizitza (instrumentala)

## Kanpo estekak 
* Diskoaren bideo-aurkezpena.
* Diskoari buruzko elkarrizketa Youtuben.
Somogy

**Somogy** () Hungariako 19 konderrietako (*megye*) bat da. Herrialdearen hego-mendebaldean dago, Hegoaldeko Transdanubia eskualdean, Kroaziako mugaren ondoan. Horrez gain, Hungariako Zala, Veszprém, Fejér, Tolna eta Baranya konderriak ere mugakide ditu. 6.065 km²ko azalera du, eta 2011n 317.947 biztanle zituen.

## Banaketa administratiboa 
2013ko erreformaren ondoan, konderria 8 barrutitan (*járás*) banaturik dago:

## Hiri eta herriak 
[thumb|300px|[Kaposvár, hiriburua.]]
### Konderri eskumenak dituzten hiriak 
* Kaposvár (hiriburua; 63.742 biztanle 2015ean)

### Hiri eta herri handiak 
(2015eko biztanleria)
* Siófok (25.386)
* Marcali (11.541)
* Barcs (10.858)
* Nagyatád (10.623)
* Balatonboglár (5.798)
* Balatonlelle (5.223)
* Csurgó (5.053)
* Fonyód (4.757)
* Tab (4.364)
* Nagybajom (3.288)
* Lengyeltóti (3.003)
* Kadarkút (2.435)
* Zamárdi (2.424)
* Balatonföldvár (2.195)
* Igal (1.305)

## Ekonomia 
Nekazaritzak pisu handia dauka Somogy konderriko ekonomian. Uzta nagusiak artoa, garia, azukre erremolatxa eta patata dira; abeltzaintza, basogintza eta arrain hazkuntza ere garrantzitsuak dira. Babócsa eta Iharosberényn petrolioa aurkitu da. Kaposvár eta beste hiri txikiago batzuetan manufaktura industriak daude. Turismo gune nagusia Balaton aintzira da

## Iruditegia 

File:Kaposvár_Nagyboldogasszony_Székesegyház.jpg|Kaposvárko Jasokunde katedrala.
File:Siofok-passe_du_port.jpg|Balaton aintzira.
File:SiofokPanorama09.jpg|Siófok.
File:Lakóház-tájház,_Istvándi.JPG|Etxe tradizionala Istvándin.

## Erreferentziak 
## Kanpo estekak
Usoa, hegan etorritako neskatoa

***Usoa, hegan etorritako neskatoa*** Patxi Zubizarretak euskaraz idatzitako haurrentzako ipuina da, Asun Balzolaren ilustrazioak dituena. Ereinek argitaratu zuen 1999an, 'Siberia treneko ipuinak' izeneko sailean eta 2008an, 'Mandolina sailean'.

Testu minimalista eta itxuraz sinplea, baina hitz bakoitzak sensazioak transmititzen ditu. Hizkera poetikoaren bidez gerraren drama, miseria eta adopzio bezalako gaiak jorratzen dira liburu honetan. Bigarren pertsona erabilita (lehenengo eta azkeneko orrietan salbu) neskatoarengatik gertuago sentitzen gara. Teresa Duran (ca) kritikari katalanaren esanetan, "literatura hutsa" . Xabier Etxanizek lan literarioaren bikaintasuna azpimarratzen du, baita Asun Balzolaren ilustrazioak ere. 

*Usoa, hegan etorritako neskatoa* zinemaratua izan zen, eta literaturan ere izan zuen jarraipenik, izan ere haren ostean Zubizarretak *Usoa. Lehen kanpamendua* (Erein, 2002),*Usoa, zelatan* (Erein, 2002), *Usoa. Karpeta morea* (Erein, 2003) eta *Usoa. Bidaia kilikagarria* (Erein, 2003) idazi zituen. 
## Erreferentziak 
## Kanpo estekak
Beernem

**Beernem** (nederlanderaz ahoskatua: ), Belgikako mendebaldean dagoen udalerria da, Mendebaldeko Flandria probintzian dagoena, Brujasen hego-ekialdean. Udalerriak herri hauek hartzen ditu barnean: Beernem bera, Oedelem eta Sint-Joris. 2013ko urtarrilaren 1ean 15.357 biztanle zituen.
  
## Iruditegia 

Fitxategi:Sint-Joris (Beernem) - Sint-Joriskerk 1.jpg|San Jurgiren eliza
Fitxategi:Beernem - Kasteel Bulskampveld 2.jpg|Kasteel Bulskampveld
Fitxategi:Beernem Psychiatrisch Centrum Sint-Amandus.JPG|Beernem-eko Sint-Amandus psikiatria zentroa

## Kanpo estekak 
*  Webgune ofiziala
Aiket gaztelua

**Aiket gaztelua** () Eskoziako Dunlop herrian dagoen gaztelua da, Ekialdeko Ayrshire eskualdean.

## Historia 
Cunningham familiak eraiki zuen 1479an lurraldea eskuratu eta berehala. Lau solairutako dorretxea zen, zanga batek inguiratzen zuena. Eglintoneko 4. Earla erahil zutenean gaztelua suntsitua izan zen baina 1592an berreraiki egin zuten gehikuntza batekin.

XVII mendearen hasieran Dunlop familiak erosi zuen eta 1734an gaztelua saldu. Jabe berriek jauregi itxura eman zoten. Horretarako goiko solairua kendu zioten. Hurrengo mendeetan nekazarientzako bizilekua bihurtu zen. 1957an suak erabat erre zuen eta 1734 aurreko itxuran berreraiki zuten.

## Iruditegia 

Irudi:Aiket Castle, main entrance.JPG|Aurpegi nagusia.
Irudi:Aiket Mill.JPG|Gazteluko errota.
Irudi:Castle View - geograph.org.uk - 96301.jpg
Irudi:Quarry at Barr Hill, Aiket.JPG

## Kanpo estekak
Ayr ibaia

**Ayr ibaia** (, ) Eskozia hego-mendebaldeko ibaia da. Ibaiak zeharkatzen duen eremuari *Nithsdale* izena ematen zaio.

## Ibilbidea 
Glenbuck aintziran abiaten da, 260 metrotako altueran, eta handik iparralderantz jotzen du Ayr herrirantz, han Clydeko fiordoan itsasoratzeko.

Bere urak nekazaritza, basogintza eta meatzaritzarako erabiltzen dira.

## Ibaiadarrak 
* Lugar water
* Garpel water
* Greenock water

## Zeharkatutako herri eta udalerriak 
Hona hemen zeharkatutako herri nagusiak:
* Ayr
* Cumnock
* Catrine
* Ochiltree
* Muirkirk
* Sorn

## Iruditegia 

Irudi:Confluence of Greenock Water and River Ayr - geograph.org.uk - 569703.jpg
Irudi:Footbridge across R. Ayr - geograph.org.uk - 318577.jpg
Irudi:Cliffs by the River Ayr near Clune - geograph.org.uk - 1038247.jpg
Irudi:The River Ayr - geograph.org.uk - 851095.jpg
Irudi:Auld Brig, Ayr - geograph.org.uk - 38144.jpg|Ayrreko zubia.

## Kanpo estekak
Pittem

**Pittem**, Belgikako mendebaldean dagoen udalerria da, Mendebaldeko Flandria probintzian dagoena. Udalerriak herri hauek hartzen ditu barnean: Egem eta Pittem bera. 2013ko urtarrilaren 1ean 6.763 biztanle zituen.
  

## Kanpo estekak 
*  Webgune ofiziala
Scottish Industrial Railway Centre

**Scottish Industrial Railway Centre** Eskoziako Dunaskin herrian dagoen museo bat da, Ekialdeko Ayrshire eskualdean, trenaren industriaren ondarea erakusten duena.

## Historia 
1980an Dalmellington herrian eratu zen baina 2002an Dunaskinera aldatu zuten.

## Erakusketa elementuak 
Andrew Barclay Sons & Co. konpainiako lokomotora ugari daude ikusgai:
* Lurrun makinak:
** Andrew Barclay 0-4-0ST N.C.B. No. 16 (1910)
** Andrew Barclay 0-6-0T N.C.B. No. 8 (1912)
** Andrew Barclay 0-4-0ST N.C.B. No. 19 (1918)
** Andrew Barclay 0-4-0 Fireless No. 8 (1928)
** Andrew Barclay 0-4-0ST N.C.B. No. 10 (1947)
** Andrew Barclay 0-4-0ST N.C.B. No. 23 (1949)
** Andrew Barclay 0-6-0ST N.C.B. No. 25 (1954)
** Andrew Barclay 0-4-0ST N.C.B. No. 1 (1955)
* Diesel makinak:
** Andrew Barclay Sons & Co. 0-4-0DM "Powfoot" No. 1
** Yard 0-4-0DM No. AC118 M3571
** Andrew Barclay 0-4-0DM No. 7
** Hunslet Engine Company 0-4-0DM No. 107
** Ruston and Hornsby 4W DM No. BE116
** Ruston and Hornsby 4W DM No. 324 "Blinkin Bess"
** Ruston and Hornsby 4W DM No. 417890 "Johnnie Walker"
** Andrew Barclay 0-4-0DM No. 421697
** Sentinel 4W DH No. 421697
** North British 0-4-0DH No. 277644 "Tess Storage"

## Iruditegia 

Irudi:Andrew Barclay 0-4-0 fireless locomotive (Works Number 1952 of 1928) at Dunaskin.JPG|Andrew Barclay 0-4-0 Fireless No. 8.
Irudi:Johnnie Walker waggon - Scottish Industrial Railway Centre.JPG|Johnnie Walker-en bagoia.
Irudi:Dunaskin locomotive shed 05-08-28 108.jpeg
Irudi:20 Gartsherrie pug.jpg

## Kanpo estekak 
* Ayrshire Railway Preservation Groupen webgunea
Zintarri

thumb|180px
**Zintarria** espaloia eta kalea edo errepidea mugatzen duen harrizko lerroa, maiz paralelepipedo formako blokeekin eraikia.

## Ikus, gainera 
* Areka

## Kanpo estekak
Andui

Mikrobiologian, **anduia** ezaugarri genetiko homogeneoak dituzten mikroorganismoen multzo bat da, taxonomikoki espeziaren azpian dagoena.

## Kanpo estekak
Proxenetismo

[thumb|[Jan Vermeer|Jan Vermeer van Delften *Proxeneta*]]

**Proxenetismoa** beste pertsona baten prostituzio jardueratik, prostituzioa sustatuz edo artekari lanetan arituz, etekin ekonomikoa eskuratzen duen pertsonaren jarduera da. Proxenetismoa egiten duen pertsona **proxeneta** da. Ordenamendu juridiko gehienetan legez kanpoko jarduera da.

## Kanpo estekak
Analito

**Analitoa** kimika analitikoan analizatu nahi den intereseko objetua da. Elementu kimikoa, konposatu kimikoa edo ioia izan daiteke. Neurketa kimikoko prozesu baten bidez bere presentzia edo edukia ezagutu nahi den espezie kimiko bat da. Metrologia kimikoan neurtzen den elementu partikularra da.

## Erreferentziak
Szabolcs-Szatmár-Bereg

**Szabolcs-Szatmár-Bereg** (; ) Hungariako 19 konderrietako (*megye*) bat da. Herrialdearen ipar-ekialdean dago, Iparraldeko Lautada Handia eskualdean, Eslovakia, Ukraina eta Errumaniako mugen ondoan. Horiez gain, Hungariako Borsod-Abaúj-Zemplén eta Hajdú-Bihar konderriak ere mugakide ditu. 5.935 km²ko azalera du, eta 2011n 552.000 biztanle zituen. Urteko batez besteko prezipitazioa 550–600&nbsp;mm artekoa da.

## Banaketa administratiboa 
2013ko urtarrilaren 1eko erreformaren ondoan, konderria 13 barrutitan (*járás*) banaturik dago:

## Hiri eta herriak 
### Konderri eskumenak dituzten hiriak 
* Nyíregyháza (hiriburua; 118.125 biztanle 2015ean)

### Hiriak eta herri handiak 
(2015eko biztanleria)

* Mátészalka (16.902)
* Kisvárda (16.628)
* Tiszavasvári (12.840)
* Újfehértó (12.736)
* Nyírbátor (12.259)
* Nagykálló (9.329)
* Vásárosnamény (8.693)
* Fehérgyarmat (8.089)
* Ibrány (6.751)
* Nyírtelek (6.555)
* Balkány (6.392)
* Nagyecsed (6.327)
* Nagyhalász (5.676)
* Tiszalök (5.395)

* Nyírmada (4.890)
* Csenger (4.870)
* Kemecse (4.815)
* Rakamaz (4.374)
* Demecser (4.205)
* Záhony (4.156)
* Mándok (4.143)
* Dombrád (4.015)
* Baktalórántháza (3.987)
* Ajak (3.730)
* Vaja (3.515)
* Nyírlugos (2.699)
* Máriapócs (2.153)

## Ekonomia 
Nekazaritzako uzta nagusiak fruituak (aranak, sagarrak eta intxaurrak), laboreak (batez ere, zekalea eta garia), tomatea, ekilorea eta tabakoa dira. Abeltzaintzan, zerriak eta ardiak hazten dira. Aran-brandiak, alkohol industriala, eta morfina (lo-belarretik) ere ekoizten dira.

Szabolcs-Szatmár-Bereg herrialdeko eskualderik atzeratuena da. Erregimen komunistaren garaian, milaka lagunek Hungariako beste leku batzuetara joan behar izan zuten lan bila. Emigrazioa 1990eko hamarkadan eten zen. Nyíregyháza konderriko industriagune nagusi bilakatu da; besteak beste, makineria, kautxoa eta elikagaiak ekoizten dira. Beste hiri industrial batzuk Mátészalka, Nyírbátor, Kisvárda eta Záhony dira, azken hau Ukrainatik datozen oliobideei esker.

## Iruditegia 

File:Hősök tere, Kossuth tér felé nézve, Nyiregyhaza11.jpg|Nyíregyháza, hiriburua.
File:Dombrád_-_Nature.jpg|Dombrádeko lursailak.
File:A_Túr_Sonkádnál,_Kisbukógát.JPG|Tur ibaia Sonkáden.
File:Tiszadob_-_Palace.jpg|Andrássy etxandia, Tiszadob.

## Erreferentziak 
## Kanpo estekak
Damme

**Damme**, Belgikako mendebaldean dagoen udalerria da, Mendebaldeko Flandria probintzian dagoena, Brujasetik sei kilometro ipar-ekialdera. Udalerriak herri hauek hartzen ditu barnean: Damme bera, Hoeke, Lapscheure, Moerkerke, Oostkerke, Sijsele, Vivenkapelle eta Sint-Rita. 2013ko urtarrilaren 1ean 10.844 biztanle zituen.

XIII. mendean, Damme Brujaseko itsa portua zen, Reie ibaiak bi hirien arteko lotura egiten zuela. Gaur egun hiriaren garai bateko ospearen lekuko da hain zabaldua dagoen *van Damme* abizena. Ibaia orain itsasontzientzat kanalizatu egin da eta Herbehereetako mugaren ondotik Sluis arte doa. Oraindik antzeman daiteke hiribilduaren harresiaren aztarnak, izatez, Dammeko bataila gertatu baitzen hemen, 1213ko maiatzaren 30ean eta 31n.
## Kanpo estekak 
*  Webgune ofiziala
Persiarren Manifestua

thumb|200px| Persiarren Manifestua
**Persiarren Manifestua** () 1814ko apirilaren 12an Madrilen 69 diputatuk izenpetu zuten dokumentua zen. Bernardo Mozo de Rosales buru zen eta Fernando VII. *Desiratua*ri, erbestetik itzuli berririk, Antzinako Erregimenera itzultzeko eta Cadizko Gorteen legegintza bertan behera uzteko eskatzen zioten.

Dokumentuaren izena haren hasierako hitzetatik dator: antzinako pertsiarren artean, erregearen heriotzaren aurrean, ohikoa omen zen bost egunean anarkian bizitzea. Sinatzaileek anarkia hori bi urtez iraun zuen liberalismoarekin alderatu zute, hots, 1812ko Konstituzioak Frantziako iraultza esan nahi du. Horregatik, dokumentu horren bidez, erregeari Antzinako Erregimenaren estamentu tradizionalak berrezar zitzan eskatu zioten .

1814ko maiatzaren 4an, Fernando VII.ak, dokumentu hartan oinarrituta, absolutismoa berrezarri zuen.

## Manifestuaren zati bat 
.

## Erreferentziak 
## Kanpo estekak 
* Testu osoa Wikisourcen
Sekzio (argipena)

**Sekzio** hitzak adiera zenbait ditu:
* **sekzio** edo atala;
* geometrian, sekzioa, gorputz bat ebakita sortzen den azalera (adibidez, sekzio konikoa);
* botanikan, sekzioa, generoaren azpiko eta espeziearen gaineko taxoia;
* tipografian, sekzioa, testu bat banatzen den zatietako bakoitza.
Gistel

**Gistel**, Belgikako mendebaldean dagoen udalerria da, Mendebaldeko Flandria probintzian dagoena, Brujasetik sei kilometro ipar-ekialdera. Udalerriak herri hauek hartzen ditu barnean: Gistel bera, Moere, Snaaskerke eta Zevekote. 2013ko urtarrilaren 1ean 11.792 biztanle zituen.

## Herritar ospetsuak 
* Sylvère Maes, 1936 eta 1939 Frantziako Tourreko irabazlea.
* Johan Museeuw, txirrindularia, Paris–Roubaix hirutan irabazitakoa.

## Herri senidetuak 
*  Büdingen, Alemania.

## Kanpo estekak 
*  Webgune ofiziala
Julfako armeniar hilerria

**Julfako armeniar hilerria** (; ) Julfa hiritik (Nakhitxevan, Azerbaijan) gertu zegoen Erdi Aroko hilerria zen. Hilobiak gehienbat milaka *khachkar* ziren, dekorazio aparteko hilarriak, gurutzez eta beste motibo batzuez hornituak, Erdi Aroko armeniar arte kristauaren bereizgarri. 1990an Azerbaijango Gobernuak monumentua suntsitzeko kanpaina sistematikoari ekin zion; berdin egin zuen inguruko Erdi Aroko armeniar elizekin. Armeniar elkarteak nahiz kultura arloko erakunde asko suntsipena gerarazten saiatu ziren, baina alferrik izan zen. Satelitez hartutako garai desberdinetako argazkiak konparatuta (2003, 2009 eta 2010), American Association for the Advancement of Science (AAAS) elkarteak hilerria txikituta eta inguruarekin berdinduta zegoela ebatzi zuen.

Gobernuaren helburua armeniarren aztarnak guztiak suntsitzea da, horrela Azerbaijanen inoiz ez zirela izan frogatu nahirik. Gaur egun, hilerriaren tokian gune militar bat dago.

## Erreferentziak 
## Kanpo estekak 
*  Prozesuaren historia erakusten duen webgune bat, argazki ugariz dokumentatua.